LAOAG CITY - Umabot ti 1.2 a milyun a pisos ti balor na nga alahas ti napukjaw kalpasan a naserrek ti maysa nga apartment iti ciudad ti Laoag.
Ti apartment ket kukua ti maysa a balikbayan a ni Erlinda Hood, 59, residente ti Gen Luna St iti nasao a ciudad.
Segun kenni P/Supt Jeffrey Gorospe, OIC chief of police ti PNP Laoag, kalpasan a nagreport ti agtagikua a naserrek ti apartment na ket dagus a nagresponde dagiti pulis.
Ditoy a nadiskobre amaysa a drawer ti maysa a cabinet ti napuwersar a nalukatan no sadino a ditoy ti nakaipanan dagiti napukaw nga alahas.
Kuna ni Gorospe nga mabalin a nagpaut iti uneg ti apartment ti suspek gapu ti kinaadu dagiti naiwarang a banag.
Naammuan a sumagmamano a lawas nga awan ti tao iti apartment ni Hood gapu ta nagminatay da idiay ili ti Pasuquin ngem idi nagsubli ket ditoy a nadiskobre ti panagpukaw dagiti alahas a nakairamanan ti relo na.
Agtultuloy ti imbestigasyun ti PNP Laoag iti insidente tapno mabigbig dagiti suspek.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn